ຈີນ ແລະຣັດເຊຍ ຮຽກຮ້ອງໃຫ້ສະພາຄວາມ ໝັ້ນຄົງຂອງສະຫະປະຊາຊາດຍົກເລີກ ການລົງໂທດດ້ານເສດຖະກິດຕໍ່ເກົາຫຼີເໜືອ
ຈິນ ແລະຣັດເຊຍ ຢາກໃຫ້ຍົກເລີກການຫ້າມຄົນເກົາຫຼີເໜືອເຮັດວຽກຢູ່ຕ່າງປະເທດ ແລະສົ່ງລາຍໄດ້ຂອງເຂົາ ເຈົ້າໄປໃຫ້ປະເທດ, ການອອກສົ່ງອາຫານທະເລ ແລະແຜ່ນແພຕ່າງໆ. 
ຈີນ ແລະຣັດເຊຍຕຽມພ້ອມທີ່ຈະນຳສະເໜີການລົງມະຕິຮ່ວມກັນຕໍ່ສະພາຄວາມໝັ້ນ ຄົງຂອງອົງການສະຫະປະຊາຊາດຮຽກຮ້ອງໃຫ້ສິ້ນສຸດການລົງໂທດ ທາງເສດຖະກິດ ຫລາຍຢ່າງຕໍ່ເກົາຫຼີເໜືອ ຮວມຢູ່ໃນການລົງໂທດນັ້ນ ທັງສອງປະເທດຢາກໃຫ້ຍົກເລີກການຫ້າມຄົນເກົາຫຼີເໜືອ ເຮັດວຽກຢູ່ຕ່າງປະເທດ ແລະສົ່ງລາຍໄດ້ຂອງເຂົາເຈົ້າໄປໃຫ້ປະເທດ, ການອອກສົ່ງອາ ຫານທະເລ ແລະແຜ່ນແພຕ່າງໆ ແລະໃຫ້ຍົກເລີກຂີດຈຳກັດໃນການນໍ້າມັນທີ່ກັ່ນແລ້ວ ຮ່າງມະຕິທີ່ໄດ້ມາຕ່າງຫາກໂດຍອົງການຂ່າວເອພີ ແລະຣອຍເຕີ ແມ່ນ ແຄຳຮຽກຮ້ອງ ໃຫ້ສະພາຄວາມໝັ້ນຄົງທີ່ມີ 15 ປະເທດເປັນສະມາຊິກນັ້ນ ຍົກເລີກການລົງໂທດດັ່ງ ກ່າວ “ໂດຍມີເຈດຈຳນົງເພື່ອຊ່ວຍສົ່ງເສີມຊີວິດການ ເປັນຢູ່ຂອງປະຊາຊົນພົນລະເຮືອນ” ຂອງເກົາຫຼີເໜືອ ອົງການສະຫະປະຊາຊາດວາງມາດຕະການລົງໂທດເກົາຫຼີເໜືອເທື່ອທຳອິດໃນປີ 2006 ຍ້ອນໂຄງການນິວເຄລຍ ແລະບັນດາໂຄງການລູກສອນໄຟຂີປະນາວຸດ ຂອງເກົາຫລີ ເໜືອຊຶ່ງໄດ້ເພີ້ມທະວີຄວາມເຂັ້ມແຂງຂຶ້ນກວ່າເກົ່າໃນ ແຕ່ລະເທື່ອທີ່ພຽງຢາງໄດ້ດຳເນີນ ການທົດລອງໂດຍເປັນການໃນການທ້າທາຍຕໍ່ປະຊາ ຄົມນາໆຊາດ ແລະແມ່ນກະທັ້ງວ່າ ສະພາບເສດຖະກິດຂອງປະເທດນັ້ນຈະຊຸດໂຊມລົງນັບມື້ກໍຕາມ ຮ່າງມະຕິດັ່ງກ່າວເວົ້າວ່າ ການລົບລ້າງມາດຕະການລົງໂທດແມ່ນ “ເນັ້ນໃຫ້ເຫັນຄວາມ ຈຳເປັນໃນການເຄົາລົບຄວາມເປັນຫ່ວງດ້ານຄວາມໝັ້ນຄົງ ທີ່ຖືກ ຕ້ອງຊອບ ທຳຂອງ ສປປ ເກົາຫຼີເໜືອ ແລະຄໍ້າປະກັນຊີວິດການເປັນຢູ່ທີ່ດີ, ກຽດສັກສີ ແລະສິດທິ ຂອງປະຊາຊົນເກົາຫຼີເໜືອ ຫລື DPRK ” ມະຕິດັ່ງກ່າວໄດ້ຂະຫຍາຍມະຕິທີ່ໄດ້ສົ່ງແຈກຢາຍອອກໂດຍຈີນ ແລະຣັດເຊຍ ໃນປີ 2019 ທີ່ບໍ່ເຄີຍໄດ້ຖືກນຳມາສະເໜີຍ້ອນມີການຄັດຄ້ານຈາກສະຫະລັດ ແລະບັນດາ ປະເທດຕາເວັນຕົກອື່ນໆ